Набралі запалаў, схаваліся на тэрыторыі райзага, што быў на месцы цяперашняй плошчы, разламалі іх і падпалілі. Выбух быў такой сілы, што хлапчукоў раскідала ў бакі на некалькі метраў. Пабітых, залітых крывёю, іх паспелі схаваць ад немцаў. Жору маці занесла да цёткі, у якой сваіх было чацвёра дзяцей. З асколкамі ў галаве, пашкоджаным вокам і разарванай рукою хлапчука не рызыкавалі адвезці ў шпіталь. Там хутка вызначылі б, адкуль раненні і хто пакраў запалы.